
(AN NE WYDD a 
BLWYF LLANDYSSUL. 


Yn awr fy nghyd-dripolion, 
“ Fy nghyd-grist'nocion mâd,. 
'Rwy'n eynyg i chwi ganiad 
Heb unrhyw dwyll na brad; 
LLANDYSSUL ydyw'r testun 
Ar plwyf yn ddiwahân, 
Ac arno 'rwyf yn meddwl 
Traddodi i chwi gân. 


'Rwyf yma er yn ieuanc 

Yn trigo yn y plwy”; 

Ac yma 'rwyf yn meddwl 
'Terfynu f/adeg mwy, 

'Dyw hyny ond ychydig, 
'Rwyf bron ar ben ty nhaith, 
Yn fuan bydda'n gorwedd 
Mewn oerllyd wely llaith, 


> 
Adgofio eich daioni, 
A'ch caredigrwydd mawr, 
Sy'n peri i mi ganu, 
Yn wir fel yma 'nawr, 
Mae hyny'n gysur i mi, 
Pan fyddwy'n rhodio i ma's— 
“Does achosi mi ofni, 
Bradwriaeth dynion câs. 

Rhyw fendith annhraethadwy, 
Boed hysbys hyn i chwi, 

Mae yn LLANDYSSUL gyrthiodd 
Fy nghoelbren union I; 

Ym mysg y dynion goreu 

. A. welais. I erio'd— 

'Rwy'n d'wedyd ar rai prydiau 
Nad oes eu bath yn bod. 


Yr hôn a'r ieuanc glandeg 

A. phawb yn ddiwahan 
Dymuno 'rwyf eich anerch 

“ Yn llon fel teulu glân; 

Eich llwyddiant fyddo'n lledu 
Yn helaeth ar bob llaw, 

A'ch diwedd yn dra dedwydd, 
Yngngwlad y gwynfyd draw. 


Bu arnaf yn drafferthus 

Wrth fagu'r Plantos man, 

Roedd chwech neu saith yn prancio 
Fel wyn o gylch y tan; 

Y bara oedd yn darfod 

Yn fynych yn y ty, 

I b'le y trown fy ngwyneb 5 
Yn glau ond attoch chwi? c 


Ni ches erioed ddychwelyd 
Yn waglaw attynt hwy— 
Pa fodd y gallaf beidio 

A. chanu i'r fath blwy' ? 
Chwi fedrwch gydymdeimlo. 
Ac estyn llaw yn llôn; 

'Rwy'n credu mai LLANDYSSUL . 
Yw gardd y deyrnas hon. 


'Rwyf ' nawr mewn gwth o oedran, 
A. William fel y mae, 

Yn mron a ffaelu gweithio, 

A myn'd ar hyd y fai, 

Nid wyf yn gwangaloni, 

Gwaith credu ' rwyf yn wir, 

Y cawn ein dau ein cynal 

Tra yn yr anial dir. 


Mae yma lân swyddogion 

Yn dirion er ein rhan, 

Eu gwaith a'u gofal beunydd 
Yw edrych dros y gwan, 

A. pharchus Foneddigion— 
'Does achos d' wedyd pwy— 
A'u henwau'n ddyrchafedig, 
A'u gofal dros y plwy'. 


Yn awr chwi Foneddigion, 

A phob rhyw ddynion sydd 
Yn parchu gtylodion 

Yn dirion ŷn eich dydd— 
Cewch chwithau eich gwbrwyo 


*. Gan Frenhin mawr y nef, 


Os carwn bawb ein gilydd 
Yn ol ei gynghor Ef. 


'Rwyf weithian yn diweddu, 
Mae hyny yn fwy doeth, 

Rhag blino eich amynedd 

A'ch glan feddyliau coeth, 
Boed llwyddiant i LANDYSSUL, 
Ac hefyd i'r holl fyd; 

Ac undeb gwir a charîad, 

Ym hob rhyw anedd glyd. 

MARIA WILLIAMS, a'i Cânt. 

